kardosdrur/scandi-wiki huggingface dataset:
Oqaluffikoq

Oqaluffikoq er navnet på kirken i bygden Itilleq i Qeqqata Kommune på vestkysten af Grønland. 

Kirken stod oprindeligt i Thule (Uummannaq i Qaanaaq Kommune), det nuværende Dundas. Kirken blev bygget i 1933, og blev flyttet til Itilleq i 1962, efter at befolkningen blev tvangsflyttet fra Uummannaq til Qaanaaq da Thule Air Base blev etableret.

Den er nylig restaureret. Her ligger også bygdens bibliotek, som bruges både af skolen (Itillip Atuarfia) og den øvrige befolkningen. Biblioteket kan også bestille bøger fra Sisimiut. 

I tillæg til gudstjenesten hver søndag bruges kirken også til sociale sammenkomster og i turistsæsonen holdes her foredrag for turisterne.

Eksterne henvisninger 
 Billede af kirken da den stod i thule 

Kirker på Grønland
Qeqqata Kommune
Etableret i 1933
Uummannaq (flertydig)

Uummannaq kan henvise til flere artikler:

 Uummannaq – en by i Qaasuitsup Kommune i Grønland.
 Uummannaq (Qaanaaq Kommune) – et fraflyttet bosted nær Qaanaaq i Nordgrønland.
Uummannaq (Qaanaaq Kommune)

Uummannaq (Gammel Thule, dansk: Dundas) er en fraflyttet by i Qaanaaq Kommune, i det nordvestlige Grønland.

Uummannaq var tidligere centrum for en ganske spredt befolkning og havde både butik og sygehus. Da Thule Air Base blev bygget 1951 blev indbyggerne her og i byen Pituffik tvangsflyttet længere bort fra basen. De blev i maj 1953, med 4 dages frist, flyttet 130 km til Qaanaaq. Den gamle handelsstation her (Thule Handelsstation) er flyttet til Qaanaaq og er i dag museumsbygning i Qaanaaq museum. Her boede i sin tid Knud Rasmussen og Peter Freuchen. Handelsstationen blev etableret i 1909 og hed Nordstjernen. Bygningen blev flyttet i 1986.

Der er rejst en mindesten for Knud Rasmussen her.

Se også 
 Thule-sagen (tvangsflytning)
 Dundas - flertydig

Eksterne henvisninger 
 Billeder fra Qaanaaq arktiskebilleder.dk
 http://www.atagu.gl/biblio/foto/sider/Qaanaaq01.htm[ Billeder fra Byen] 

Tidligere bosættelser på Grønland
Avannaata Kommune
Fredens Kirke (Paamiut)

Fredens kirke (Eqqissinerup oqaluffia) er en kirke i byen Paamiut, som ligger i Paamiut Kommune sydvest i Grønland.

Kirken er bygget i 1909, og er en af byens ældste bygninger. Kirken er lavet i samme stil som norske stavkirker, og er tegnet af Helge Bojsen-Møller. Den er bygget ud og forlænget flere gange. Foran kirken er der et mindesmærke for misionæren og zoologen Otto Fabricius som var missionær i Paamiut fra 1768 til 1774.

Eksterne henvisninger 
Billede af Kirken 

Kirker på Grønland
Bygninger, konstruktioner og anlæg i Sermersooq Kommune
De tre Tenorer

De tre Tenorer var en trio af verdenskendte tenorer: 
José Carreras, Plácido Domingo og Luciano Pavarotti.

Trio opstod ved verdensmesterskabet i fodbold i 1990 og fik stor popularitet.

Navnet er tilligt brugt afledt, for eksempel har det i en dansk politisk sammenhæng været brugt spøgende om den politiske trio der i midten af 1990'erne havde magten i Det Konservative Folkeparti: Hans Engell, Erik Skov Pedersen og Peter Sterup.

Referencer  

Klassisk musik
Vor Frelser Kirke (Nuuk)

Vor Frelser Kirke (grønlandsk: Annaassisitta Oqaluffia) er en trækirke i Nuuk, Grønlands hovedstad, der fungerer som domkirke for den lutherske kirke i Grønland. 

Kirken ligger ved Kolonihavnen, som er den ældste bydel i Nuuk. Vor Frelser Kirke blev bygget i 1848-49 og indviet 6. april 1849. Den blev bygget af midler fra Karen Ørsteds legat. Da kirken var færdigbygget overtog den funktionen fra tidligere kirker i Nuuk, hvor den ældste var fra 1758. Tårnet er af nyere dato; det blev bygget i 1928. I 1949 fik kirken elektrisk lys.

Oprindeligt var Vor Frelser Kirke bygget i bindingsværk og fedtsten, men den er senere klædt med paneler udvendigt, som er malet røde. Indvendigt er der også panelbeklædning, der er malet hvid. De to store messinglysestager, som står ved siden af alteret, er en gave fra Den norske kirke.

Nær kirken er der to statuer. Den ene er af Jonathan Petersen, en nu afdød organist og salmedigter. På en klippe i nærheden står det også en statue af den dansk-norske præst Hans Egede, som er kendt som Grønlands apostel. Denne statue blev sat op i 1921 og er en kopi af den statue, som står foran Marmorkirken i København. Herfra har man udsigt over både Godthåbsfjorden, Håbets Ø, den gamle kolonihavn, hvor Grønlands Nationalmuseum og Arkiv holder til, Grønlands Hjemmestyres nye lokaler og Nuuks store boligkomplekser på Radiofjeldet.

Da Lov om Grønlands Kirke og Skole blev vedtaget i 6. maj 1993 fik Kirken i Grønland status som eget stift under Folkekirken i Danmark med egen biskop i Nuuk. Den første biskop over Grønland i 616 år blev Kristian Mørk, som blev ordineret i 1994. Mørk forlod stillingen året efter, hvorefter Sofie Petersen blev biskop. Hun blev den anden danske kvindelige biskop nogensinde.

Loven om Grønlands Kirke og Skole trådte i kraft 1. november 1993. Denne lov angiver også, at Vor Frelser Kirke er Grønlands domkirke.

Noter

Eksterne henvisninger 

Kirker på Grønland
Domkirker i Danmark
Bygninger, konstruktioner og anlæg i Nuuk
Efterforskningsboring

Med 3-4 efterforskningsboringer vil det ofte være muligt at få klarhed over størrelsen og kvaliteten på en eventuel forekomst af naturgas og råolie i undergrunden.
Tromlelager

Et tromlelager eller et magnettromlelager er en form for baggrundslager til computere, der ikke mere anvendes. Det består af en hurtigt roterende tromle med en magnetiserbar overfladebelægning. Ned langs tromlen sidder en række fastmonterede læse/skrivehoveder, et hoved for hvert spor. Ved at sende strøm gennem et hoved på det rigtige tidspunkt, kan en række bits skrives som magnetiske pletter på overfladen af tromlen. Ved modsat at forstærke og aflæse den strøm, som magnetiseringen inducerer, når den passerer under et hoved, kan man aflæse bit'ene igen. Modsat et pladelager kræver tromlelageret ikke, at læse/skrivehovedet på en arm bevæges ind til den rette position. Enkelte tromlelagre var dog lavet med bevægelige hoveder.
Et minde om tromlelageret er, at sidefilen på et BSD UNIX-system ligger i kataloget /dev/drum.

Digital elektronik
Computerlagringsenheder
Hans Egede Kirke

Hans Egede Kirke er en evangelisk-lutheransk kirke i Nuuk, Grønlands hovedstad. Kirken er beliggende på et højdedrag i centrum af byen. Kirken er tegnet af arkitekten Ole Nielsen og blev indviet ved 250-års-jubilæet i 1978 for grundlæggelsen af dansk-norske Hans Egedes mission i byen..

Kirkens orgel er et 10-stemmers Frobenius-orgel fra 1971.

References

Kirker på Grønland
Bygninger, konstruktioner og anlæg i Nuuk
Kirken i Grønland

Kirken i Grønland (Grønlandsk: Ilagiit, bogstaveligt: "Menigheden") eller Grønlands Stift er den offentlige kirke i Grønland. 

Kirken i Grønland er et af de 11 stifter (bispedømmer) i den danske folkekirke, men hører til under Grønlands Hjemmestyre både med hensyn til lovgivning og finansiering. Den grønlandske kirke adskiller sig dermed fra Folkekirken på Færøerne, som den 29. juli 2007 blev udskilt fra den danske folkekirke for at blive en selvstændig folkekirke.

Kirken blev etableret 1. april 1905, da Lov om Grønlands Kirke og Skole trådte i kraft. Statussen som eget stift, med egen biskop i Nuuk fik det 6. maj 1993 da Lov om Kirken i Grønland blev vedtaget. Loven trådte i kraft 1. november samme år. Loven angiver også at Vor Frelser Kirke i Nuuk (Godthåb) er Grønlands nye domkirke.

Links 
 Lov om Grønlands Kirke og Skole 
 Information om de danske stifter fra Kirkeministeriet 

Kirkehistorie
 
Stifter i Folkekirken
Drive-in (band)

Drive-In var et dansk band som var aktiv i perioden 1986-2008. Bandets var centreret omkring sangskriverne Dan E. Rasmussen og Jesper Risager. Bandet nåede at udgive fire albums.

Et af bandet første koncerter, var i oktober 1986 på Elværket i Holbæk og livekoncerten blev optaget og senere sendt på Danmarks Radios P3. 

I 1994 spillede bandet 96 koncerter i Spanien. I 2005 medvirkede Drive-In i TV3-programmet De fantastiske fem, hvor de skulle lancere et comeback.

Oktober 2008 optrådte bandet for sidste gang offentligt på Arbejdermuseet ved Københavns Kulturnat. Uddrag af koncerten blev vist live på TV 2.

Medlemmer 
 Dan E. Rasmussen: Sang, keyboard (1986-2010) 
 Jesper Risager: Sang, guitar (1986-2010) 
 Søren Risager: Trommer (1986-1993) /(1998-2005) /(2008-2010)
 Anders Brits: Bas (1986-2002) /(2005-2010)
 Claus Gammelby: Trommer (1993-1998) /(2005-2008)
 Morten Grøndal: Bas (2002-2005)
 Jakob Hansen: Percussion, Keyboard (1990-1991)

Diskografi 
 1986 Grå Hverdag
 1988 Nattoget
 1988 Kærlighedens vej
 1990 Tusinde Hjerter
 2000 Everyday

Musikgrupper fra Danmark
Musikgrupper fra 1986
Ophørt i 2010
Lidl-Trek

Lidl-Trek (UCI-kode: LTK) er et amerikansk professionelt cykelhold, der har kørt på UCI World Tour siden 2011-sæsonen. Holdet er sponsoreret af discount-supermarkedskæden Lidl og cykelfabrikanten Trek. 

Holdet blev dannet før 2011-sæsonen som Leopard-Trek, med brødrene Schleck og en del andre tidligere Team Saxo Bank-ryttere og ansatte i centrale roller. Holdet fik en hård start da Wouter Weylandt døde på en nedkørsel fra et bjerg på 3. etape af Giro d'Italia 2011, deres første Grand Tour.

Efter 2011-sæsonen overtog de sponsorerne RadioShack og Nissan, samt en del af rytterne fra Team RadioShack. 

Efter 2013-sæsonen skiftede holdet navn til Trek Factory Racing.

Sæsoner

2023

Sejre

2022

Sejre

2021

Sejre

2020

Sejre

2019

Sejre

Referencer

Eksterne henvisninger 

 
 

Cykelhold fra Luxembourg
Etableret i 2011
Cykelhold fra USA
Manchester Airport

Manchester Airport,  er en international lufthavn 15 km fra centrum af Manchester i Storbritannien. Lufthavnen blev indviet i 1938 under navnet Ringway Airport. Under 2. verdenskrig brugte Royal Air Force stedet og kaldte det RAF Ringway. Fra 1975 til 1986 blev lufthavnen kaldt Manchester International Airport. Området er placeret i mellem Cheshire og Greater Manchester.

Trafikstatistik 

Manchester er den fjerde travleste lufthavn i Storbritannien målt på passagertal, og den største udenfor London.

I 2007 var Manchester Airport den 22' travleste i verden målt på internationale passagerer, et fald fra 19. pladsen i 2006 og 17' i 2005.

Referencer

Eksterne henvisninger 

 Manchester Airports officielle hjemmeside på manchesterairport.co.uk 

Lufthavne i England
Etableret i 1938
Airport
Hans Stavnsager

Hans Stavnsager (født 24. november 1963) er fra 2018 borgmester i Faaborg-Midtfyn Kommune. Han er tidligere generalsekretær for Dansk Ungdoms Fællesråd og folketingskandidat for Socialdemokraterne opstillet i Faaborgkredsen.

Stavnsager er bosiddende i Faaborg, hvor han driver et kommunikationsfirma. Derudover er han honorær konsul for Albanien.

Referencer 

Folketingskandidater fra Socialdemokraterne
Foreningsformænd fra Danmark
Borgmestre fra Socialdemokraterne
Borgmestre i Danmark 2018-2021
Borgmestre i Danmark 2022-2025
Tine Eiby

Tine Eiby (født 26. juli 1957 i Kongens Lyngby) er en dansk journalist og redaktør. Hun arbejder pt. (februar 2011) på Weekendavisen, hvor hun er redaktør på tillægget Idéer.

Eiby er student fra Holte Gymnasium og tog i 1980 samfundsvidenskabelig basisuddannelse fra Roskilde Universitetscenter. Hun blev journalist fra Danmarks Journalisthøjskole i 1985 og har siden læst europæiske kulturstudier ved Aarhus Universitet. Siden har hun været ansat på Weekendavisen, aktuelt som redaktør af tillægget Idéer.

I 1970'erne var hun politisk aktiv på venstrefløjen og var bl.a. med Tvinds Rejsende Højskole i Indien i 1976. Hun var desuden en del af Nørrebros Beboeraktion. Om tiden dengang udgav hun i 2006 den erindringsbaserede bog Til tjeneste – Dengang i 70erne. 

Tine Eiby er enke efter Tøger Seidenfaden, der døde i januar 2011. Parret blev gift i 1989 og har tre sønner. Hun er bosiddende i Gentofte.

Hun er medlem af Advisory Board ved Centre for Business and Politics ved Copenhagen Business School.

Kilde 
 Kæft, trit og revolution  Dagbladenes Bureau/Fyens Stiftstidende 2. april 2006

Personer fra Kongens Lyngby
Journalister fra Danmark
Redaktører fra Danmark
Politisk involverede personer fra Danmark
Journalister ved Weekendavisen
Battue

Battue er en jagtstrategi udviklet i forhistorisk tid – såkaldt ældre og mellempalæolitisk tid (2,5 millioner - 30.000 f.v.t) – "hvor dyrerne blev drevet ned i bjergkløfter eller ud fra klipper" eller i retning af andre jægere, der stod klar.

Dette kan bl.a. ske ved at slå på træer og buske, så dyrerne skræmmes væk fra deres ellers vante tilholdssteder, som det også kendes fra klapjagt af fasaner.

Referencer 

Jagt
Ældste stenalder
Weichsel-istiden
Pleistocæn
Neogen
Almindelig hjertespand

 
Almindelig hjertespand (Leonurus cardiaca) er en 40-120 cm høj, flerårig urt med små, lyserøde blomster. Den har været meget brugt i folkemedicinen, både til hjertemedicin og som antiseptisk udtræk. Hjertespand vokser i Danmark vildt på affaldspladser, nær bebyggelse og i krat.

Beskrivelse 
Almindelig hjertespand er en flerårig, urteagtig plante med en stiv, opret vækst. Stænglerne er furede og bærer bladene modsat stillet. Bladene er hele, men håndfligede med grove tænder langs randen. Oversiden er rynket og mørkegrøn, mens undersiden er lyst grågrøn. Blomstringen foregår i juli-august, hvor man finder blomsterne siddende i kranse op langs en aksformet stand. De er 5-tallige og énsymmetriske med lyserøde kronblade. Frugterne er kapsler med nogle få nødder.

Rodsystemet består af en kraftig rodstok med kraftige trævlerødder.

Højde x bredde og årlig tilvækst: 1,00 x 0,35 m (100 x 35 cm/år).

Hjemsted 

Arten er udbredt i Mellemøsten og det meste af Europa. I Danmark er den forholdsvis sjælden og ses mest nær affaldspladser og i krat. Den er knyttet til lysåbne voksesteder med en let fugtig jord, der er rig på næring og kalk.

På Saltholm findes arten i et steppeagtigt plantesamfund sammen med bl.a. almindelig katost, almindelig sandløg, almindelig torskemund, blå iris, bugtet kløver, bulmeurt, gul fladbælg, gul snerre, kort øjentrøst, krybende potentil, liden tusindgylden, smalbladet kællingetand og vild hør

Indholdsstoffer 
Planten indeholder bl.a. alkaloider (stachydrin, leonurin), iridoidglykosider (ajugol, ajugosid, galiridosid), labdan­diterpener og diterpenlaktoner (leocardin, marrubiasid), flavonoider, fenol­carbon­syrer og garvestoffer.

Anvendelse 
Det hævdes, at udtræk af planten kan virke opstrammende i overgangsalderen og ved hjertebesvær. Ved kontrollerede undersøgelser har man vist, at nogle af indholdsstofferne virker hindrende på optagelsen af calcium.

Hjertespand er giftig i større mængder og bør kun indtages under lægeligt tilsyn. Under ingen omstændigheder bør man bruge den under et svangerskab, for udtrækket stimulerer livmoderen og kan derfor fremkalde abort.

Noter

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Kalkbundsplanter
Lægeplanter
Drive-in

Drive-in kan refererer til flere ting:

 Drive-in (band) - dansk band fra perioden 1986-2008
 Drive-in (butik) - en servicevirksomhed
Málaga Airport

Málaga Airport  (også omtalt: Pablo Ruiz Picasso Airport), (spansk: Aeropuerto de Málaga), er en international lufthavn på Costa del Sol, 8 km sydvest for Málaga og 5 km nord for Torremolinos i Spanien. I 2010 ekspederede den 12.064.616 passagerer og 105.631 flybevægelser, hvilket gjorde den til landets fjerde travleste.

Historie 
Lufthavnen åbnede 9. marts 1919, og er i dag blandt landets ældste der stadigvæk ligger på sin oprindelige placering. Efter nogle testflyvninger i løbet af sommeren, begyndte den franske pilot Didier Daurat 1. september 1919 med flyvninger til byer i blandt andet Frankrig, Marokko og Spanien.

I dag er der rute- og charterflyvninger til Málaga Airport fra de fleste lande i Europa.

Trafiktal 

Ifølge Aena flyver flest passagerer til/fra London Gatwick tæt fulgt af Manchester Airport og Dublin Airport. Andre travle ruter er: London Luton, Aéroport Paris-Charles de Gaulle og Brussels.

Referencer

Eksterne henvisninger 

 Málaga Airports officielle hjemmeside  

Lufthavne i Spanien
Airport
Etableret i 1919
De Berejstes Klub

De Berejstes Klub (DBK) er en dansk forening, som har til formål at udbrede rejselysten og sprede information om rejselivet, fremmede lande og kulturer. Foreningen samler medlemmer for udveksling af rejseoplevelser. Klubben blev stiftet 30. maj 1996 af en håndfuld ansatte i rejsebranchen.

De Berejstes Klub udgiver rejsemagasinet Globen, der udkommer fire gange årligt. Klubben har adresse hos Café Globen i København, hvor der holdes medlemsmøder hver måned. Der holdes også medlemsmøder i Jylland, især i det østjyske område. I forbindelse med klubbens 25-års jubilæum 2021 udgav den bogserien Kronisk rejsefeber med rejsefortællinger.

Klubben har flere medlemmer, der har besøgt alle verdens lande, bl.a. Torbjørn C. Pedersen, der som den første besøgte verdens 203 lande uden at flyve. Han færdiggjorde projektet i maj 2023.

Klubbens formand har siden maj 2023 heddet Vasily Ryabov.

Medlemskab 
Siden grundlæggelsen har klubben i alt haft mere end 1200 medlemmer. Pr. juni 2023 talte klubben 574 medlemmer og 263 betalende venner. For at blive A-medlem af klubben skal man opfylde fire betingelser:

Have besøgt mindst lige så mange lande, som man er gammel. Hvis man er under 30 år, kræves mindst 30 lande.
 Have besøgt mindst to nye lande inden for de sidste to år
 Have besøgt mindst fire af de syv kontinenter
 Have krydset ækvator

Enkelte personer, der ikke opfylder kriterierne, men har haft meget specielle rejseerfaringer, eksempelvis længerevarende rejser i lande udenfor den vestlige kulturkreds, kan optages som B-medlemmer. En tredje mulighed er at blive ven af klubben, hvilket ikke kræver nogen aktiv rejseaktivitet.

Klubbens prismodtagere 
De Berejstes Klub uddeler almindeligvis en gang årligt to ærespriser. Derudover er rejsejournalisten Poul Folkersen udnævnt til æresmedlem i år 2000 kort før sin død.

Egholmprisen 
Egholmprisen er opkaldt efter en af klubbens stiftere, Ole Egholm, og består af et pengebeløb. Den har nogle gange været tildelt et medlem, der har haft en usædvanlig rejseoplevelse. Andre gange har den været tildelt et medlem som har gjort et stort arbejde i klubben – men ikke altid i form af en formel nøglepost – eller som har markeret klubben udadtil.

Folkersenprisen 
Folkersenprisen er stiftet til minde om Poul Folkersen og består af et pengebeløb. Den tildeles et medlem, der gennem årene har dyrket rejselivet i hans ånd – en person der ved et særligt energisk og grænsesøgende rejseliv er nået langt bort fra de gængse turistområder og har fået en grundig indsigt i lokale forhold. Endvidere lægges der vægt på, at oplevelser og erfaringer er blevet videregivet til både klubben og resten af samfundet.

Notable modtagere
 2016: John Andersen

Klubbens formænd 
 1996-1999: Ole Egholm
 1999-2003: Per Allan Jensen
 2003-2007: Søren Padkjær
 2007-2008: Jens Poul Madsen
 2008-2012: Lars Kierulff Munk
 2012-2017: Søren Fodgaard
 2017-2018: Claus Søndergaard
 2018-2020: Jette Færch Weiss
 2020-2022: Svend Bergmann
 2022-2023: Anne Rasmussen
 Siden 2023: Vasily Ryabov

Referencer

Eksterne henvisninger 
 
 Film om De Berejstes Klub: https://vimeo.com/181771830 

Foreninger fra Danmark
Etableret i 1996
Dubai International Airport

Dubai International Airport (; )  er en international lufthavn i Al Garhoud-distriktet, 4 km sydøst for Dubai, den største by i De Forenede Arabiske Emirater. I 2009 ekspederede den 40.900.000 passagerer.

Historie 
Lufthavnen blev i 1959 beordret bygget af Emir og Emiratet Dubais hersker, Sheik Rashid bin Saeed Al Maktoum, og allerede året efter åbnede lufthavnen. Den var første lufthavn i verden, hvor underlaget på den 1800 m lange landingsbane bestod af stampet sand, hvor et Douglas DC-3 fly kunne lande.

I dag har flyselskabet Emirates hovedsæde og Hub i lufthavnen. Selskabet betjener 60% af lufthavnens samlede passagerer, og det står for 38% af flybevægelserne i Dubai International Airport.

Dubai International Airport blev i 2010 suppleret af Al Maktoum International Airport.

Referencer

Eksterne henvisninger 

 Dubai International Airports officielle hjemmeside  

Lufthavne i Dubai
Etableret i 1960
Bebe Neuwirth

Beatrice "Bebe" Neuwirth (født 31. december 1958) er en amerikansk danser, skuespiller og musicalsanger. Hun har arbejdet på både tv og teateret. Hun er bl.a. kendt for rollen som Dr. Lilith Sternin, Dr. Frasier Cranes kone/ekskone, både i tv-serien Cheers (i en hovedrolle) og dens spin-off Frasier (i en tilbagevendende gæsterolle). På scenen er hun bl.a. kendt for sit Tony-vindende skuespil i rollen som Velma Kelly i Chicago, og for rollen som Morticia Addams i The Addams Family-musicalen på Broadway.

Eksterne henvisninger 

 

Skuespillere fra USA
Flushing

Flushing er en bydel i den nordlige del af Queens, New York. Flushing blev grundlagt af hollændere i 1645, der forinden havde købt området i 1639 af de oprindelige indianere i området. Byen er navngivet efter den hollandske by Vlissingen. Da England i 1664 overtog den hollandske koloni Nieuw-Amsterdam fra hollænderne blev byen Engelsk. Den oprindelige by blev administrativt lagt ind under Queens, da Queens i 1898 blev et "borough" (tilsvarende en kommune). Under den Amerikanske uafhængighedskrig støttede området primært England, og Flushing husede under uafhængighedskrigen britiske tropper. 

Bydelen er i dag blandt andet kendt for at være stedet, hvor Verdensudstilling 1939-40 blev afholdt. Området er i dag stærkt multikulturelt. Store dele af bydelen præges af asiatiske immigranter, der primært bor i Flushings Chinatown, der er blandt de største i USA. Flushing er hjemsted for en række anerkendte kinesiske restauranter, der som følge af deres succes har åbnet afdelinger på Manhattan.

I bydelen ligger blandt andet Flushing Meadows–Corona Park, der er den tredjestørste park i New York City, og blandt andet huser de store idrætsanlæg USTA Billie Jean King National Tennis Center og Citi Field, der afløste det tidligere Shea Stadium, der også var placeret i området.

I Flushing er endvidere placeret New Yorks tredjestørste lufthavn LaGuardia Airport.

Noter

Eksterne henvisninger 

Queens
Bydele i New York City
Aberdeen Airport

Aberdeen Airport , er en international lufthavn placeret i bydelen Dyce, 9.3 km nordvest for centrum af Aberdeen i Skotland. I 2009 ekspederede den 2.984.445 passagerer og 109.876 flybevægelser.

Historie 
Lufthavnen blev etableret af forretningsmanden og politikeren Eric Gandar Dower, og indviet i 1934.

Helikopter-flyvningerne fra Aberdeen startede i 1967, efter man opdagede olien i Nordsøen. Lufthavnen blev forbindelsen imellem fastlandet og de mange olieboreplatforme på havet, og blev en af verdens største kommercielle helipads. I dag rejser over 450.000 passagerer med helikopter fra Aberdeen, og omkring 37.000 af lufthavnens starter og landinger sker med en helikopter.

Referencer

Eksterne henvisninger 

 Aberdeen Airports officielle hjemmeside 

Airport
Lufthavne i Skotland
Etableret i 1934
Ehrenreich

Ehrenreich kan henvise til flere artikler:

Fornavnet 
 Ehrenreich Christopher Ludvig Moltke

Efternavnet 
 Barbara Ehrenreich
 Michael Ehrenreich
Ancien régime

L'ancien régime [α~siæ~-re’3im] (fr.: gammel regeringsform) betyder det gamle regimente, den tid, der ligger forud for en statsomvæltning, særlig tiden før den franske revolution.

Frankrigs historie
Franske vendinger